Môžu očné kvapky Carteol LP 20 mg spôsobovať svalové zášklby?
Dobrý deň prajem. Môžu spôsobit Carteol LP 20mg kvapky do oči svalové zášklby? Ďakujem za odpoveď.
Dobrý deň.
Ďakujeme za Vašu otázku.
Počas užívania lieku Carteol boli pozorované prejavy a príznaky podráždenia oka (pálenie),bolesť v oku( pichanie), svrbenie, slzenie, začervenanie, zápal spojoviek, prekrvenie spojoviek (začervenanie), podráždenie alebo pocit cudzieho telieska v oku (keratitída). Taktiež sa môže vyskytnúť svalová slabosť alebo kŕče. Svalové zášklby oka nie sú priamo popisované, avšak vzhľadom na ostatné vedľajšie účinky, nie sú vylúčené. O výskyte akýchkoľvek vedľajších účinkov je potrebné upovedomiť taktiež predpisujúceho lekára,  ktorý zváži ďalší postup.
Prajem pekný zvyšok dňa.
S pozdravom
Mgr. Barbora Bičanovská